उन्होंने कहा, बोलना कोई बड़ी बात नहीं, विवेकपूर्ण बोलना बड़ी बात होती है। आदमी को कटु नहीं, मिष्टभाषी बनने का प्रयास करना चाहिए। आदमी को अपनी वाणी को संयमित रखते हुए कठोर अथवा कटु भाषा से बचने का प्रयास करना चाहिए। वाणी में विनय हो, मिष्ट वाणी हो। भाषा में अच्छे शब्दों का प्रयोग हो तो वाणी और भी सुंदर बन सकती है। मिष्ट के साथ भाषा शिष्ट हो तथा शिष्ट के साथ भाषा विशिष्ट हो जाए तो वह वाणी विशेष शोभित हो सकती है।